Boðsundssveit karla setti rétt í þessu nýtt landsmet í 4 x 50m fjórsundi þegar íslenska sveitin keppti í fyrsta riðli greinarinnar í undanrásum á EM 25 í Glasgow . Þeir Kolbeinn Hrafnkelsson ( 24,90 ) , Anton Sveinn McKee ( 25,72 ) , Kristinn Þórarinsson ( 23,94 ) og Dadó Fenrir Jasminuson ( 22,41 ) skipuðu sveitina en lokatíminn var 1:36 , 97 . Gamla landsmetið var 1:38 , 66 , sem sett var á HM 25 í Windsor í Kanada árið 2016 . Þessi tími hjá Kolbeini er búinn að loða við hann í rúmlega 2 ár , en þetta er hans besti árangur frá upphafi . Hann synti fyrst á þessum tíma 2017 , aftur 2018 og nú í þriðja skipti . Kolbeinn viðurkenndi að þetta væri orðið örlítið frústrerandi en hafði samt nokkuð gaman af . Þetta markar lok keppninnar fyrir íslenska hópinn en strákarnir enduðu í 20. sæti af 22 . Þessi úrslit tryggja það einnig að allir íslensku keppendur mótsins settu met hér í Glasgow . Kvennasveitin setti landsmet í 4 x 50m skriðsundi auk þess sem sett voru landsmet í blönduðu boðsundi . Anton hefur svo auðvitað átt frábært mót , slegið 7 Íslandsmet í einstaklingsgreinum og bætt tvö norðurlandamet , auk boðsundsmetanna . Þetta er jákvæður og skemmtilegur hópur sem hefur verið hér í Glasgow frá byrjun vikunnar og mega allir aðkomandi vera stoltir af framkomu og frammistöðu . Samantekt á árangri hópsins kemur síðar .